Reinbukkelva

Reinbukkelva (nordsamisk: Golggotjohka) er ei elv i Alta kommune i Finnmark. Den er en av Tverrelvas to tilløpselver.

Elva har utspring fra Nesvannet på Hellefjellet og renner i sørlig retning og passerer Reinbukkelvhytta til Alta og omegn turlag. Sør for Reinbukkelvhytta har elva lite fall og danner meandere gjennom det myrlendte landskapet. Ved Fállegorsa, rundt to kilometer nord for Stuorajávri, løper Reinbukkelva sammen med Falkelva og danner Tverrelva.

Tverrelvvassdraget ble vernet mot kraftutbygging i Verneplan I for vassdrag i 1973. Reinbukkelvas nedbørfelt er uten store tekniske inngrep, bortsett fra et reingjerde som går parallelt med elva.

Referanser 

Elver i Alta